# Rafael Carbonell i Armero

Rafael Carbonell i Armero (Alcoi, 30 d'abril de 1974) és un professor valencià, ex-regidor a Alcoi pel Bloc Nacionalista Valencià. Va ser vicealcalde de la localitat des de les eleccions locals de 2011 fins al 16 de novembre de 2012.

## Biografia

Llicenciat en Filologia Catalana a la Universitat d'Alacant, és professor de La Salle Alcoi i regidor al consistori alcoià des de 2007.
En la faceta personal, Rafel Carbonell és membre de la filà Asturians i ha estat entrenador de les categories inferiors del CD Alcoyano.

## Trajectòria política

En les eleccions municipals de 2007 va ser triat com a regidor a Alcoi presentant-se amb el Bloc Nacionalista Valencià, sent cap de llista electoral Paco Blay.
Durant la seua tasca com a regidor, va ser insultat per l'ex-alcalde Jordi Sedano (PP) a un ple municipal el 2 de novembre de 2010 quan l'edil nacionalista va criticar la gestió de l'ajuntament en el transport universitari.
El maig de 2010 va ser elegit candidat a l'alcaldia d'Alcoi pel BLOC-Coalició Compromís, substituint al conegut Paco Blay al capdavant de la formació valencianista, si bé aquest també va anar en la llista que a les eleccions municipals del 2011 va obtenir la xifra rècord de 5 regidors al consistori alcoià i vora el 20% de vot. Amb estos resultats, es va produir a Alcoi un pacte de progrés entre el PSOE, BLOC i L'Entesa pel qual Carbonell va ser investit vicealcalde i regidor d'esports del consistori alcoià.
En juliol de 2012 va ser triat membre de l'Executiva Nacional de Compromís, formada per 21 persones, sent l'encarregat de coordinat l'àrea institucional.
Posteriorment, l'octubre de 2012, durant el 6é Congrés Nacional del BLOC, va ser triat membre de l'executiva nacional d'aquesta formació, sent coordinador de l'àrea de Serveis Polítics.
En novembre de 2012 va esclatar a Alcoi una crisi de govern quan l'alcalde Antoni Francés va fer dimitir a la regidora de cultura Anna Serrano, del BLOC, la qual cosa va portar que tot el partit abandonara l'equip de govern i passara a l'oposició.
En juliol de 2013, Carbonell va anunciar que abandonava la política activa per motius personals, i que tornava a la seua tasca com a pedagog. L'activista Anna Climent va substituir-lo com a regidora, i David Abad va ser el nou portaveu del grup de Compromís a l'ajuntament alcoià.

## Galeria

* Rafa Carbonell amb Enric Morera, Rafa Climent i Mireia Mollà en 2011.
* Míting a Alcoi per a les eleccions municipals de 2011.
* Carbonell el dia després de les eleccions municipals de 2011.
* Carbonell desfila junt a companys de la Filà Asturians en les Festes de Moros i Cristians d'Alcoi en 2011.

## Referències

* ↑ «El Bloc deja el gobierno de Alcoi y culpa al alcalde de romper el pacto» (en castellà). El País, 16-11-2012.
* ↑ ALFERECIA ASTURIANOS 2010 article al bloc "Moros i Cristians d'Alcoi" del 5 d'octubre de 2010]
* 1 2 Rafael Carbonell, polític entrevista a Valencianisme.com del 4 d'octubre de 2011
* ↑ L'alcalde d'Alcoi, Jordi Sedano, insulta al portaveu del Bloc a un ple i li recomana que "s'afeite"
* ↑ Article al Ciudad de Alcoi (castellà)
* ↑ Tall de Radio Alcoi - Cadena SER
* ↑ L'esclafit de Sedano contra Rafa Carbonell a Ara Multimèdia el 29 d'octubre de 2010
* ↑ Rafa Carbonell serà el candidat del BNV a l'Alcaldia d'Alcoi Valencianisme.com - 5 de maig de 2010
* ↑ El concejal Rafa Carbonell será el candidato del Bloc para la Alcaldía de Alcoy Información - 5 de maig de 2010 (castellà)
* ↑ Tras el efecto Blay article a Ara Multimèdia del 5 d'agost de 2010 (castellà)
* ↑ Tots volen governar Alcoi notícia del 25 de maig de 2011 a Ara multimèdia
* ↑ «Rafa Carbonell en la ejecutiva nacional de Compromís» (en castellà). Página 66, 25-07-2012. Arxivat de l'original el 27 de juliol 2012. [Consulta: 6 febrer 2013].
* ↑ «Carbonell creix dins del Bloc». Pàgina 66, 03-10-2012. Arxivat de l'original el 2012-10-07. [Consulta: 11 desembre 2012].
* ↑ «El Bloc abandona el Govern». Ara Multimèdia, 16-11-2012. Arxivat de l'original el 2015-06-12. [Consulta: 16 novembre 2012].
* ↑ «Carbonell: "L'alternativa a la dreta és que els progressistes anem de la mà"». Ara Multimèdia, 26-11-2012. Arxivat de l'original el 2015-06-12. [Consulta: 11 desembre 2012].
* ↑ Carbonell abandona la política activa Arxivat 2013-07-12 a Wayback Machine. notícia a Ara Multimèdia del 8 de juliol de 2013

## Enllaços externs

* BLOC d'Alcoi